Ne Udhezimin nr.1/2020 i ndryshuar, eshte parashikuar si me poshte:

DOKUMENTACIONI DHE PROCEDURA PËR MBYLLJEN E INSTITUCIONIT TË ARSIMIT TË LARTË

*I. Mbyllja me kërkesë të IAL-së*

1. Mbyllja e institucionit të arsimit të lartë bëhet me vendim të Këshillit të Ministrave mbi bazë të propozimit të ministrit përgjegjës për arsimin, mbështetur në kërkesën e institucionit të arsimit të lartë. Institucioni i arsimit të lartë ngarkon elektronikisht *në platformën e-Albania* dhe në mënyrë shkresore dokumentacionin për mbylljen e IAL-së.

2. Afati i fundit i depozitimit të dokumentacionit nga IAL-ja, është 6 muaj para përfundimit të vitit akademik. Dokumentacioni duhet të përmbajë:

a) kërkesën e argumentuar;

b) propozimin e Senatit Akademik dhe të Bordit të Administrimit për mbylljen e IAL-së;

**c) deklaratën për shlyerjen e të gjitha detyrimeve tatimore dhe taksave vendore, shoqëruar me vërtetimin përkatës nga institucionet përgjegjëse**

PROCEDURA PËR MBYLLJEN E DEGËVE TË INSTITUCIONEVE TË ARSIMIT TË LARTË

*I. Mbyllja e degës me kërkesë të IAL-së*

1. Mbyllja e degëve të IAL-së bëhet me urdhër të ministrit përgjegjës për arsimin, bazuar në kërkesën e institucionit të arsimit të lartë. IAL-ja ngarkon *në platformën e-Albania* kërkesën dhe dokumentacionin për mbylljen e degës.

2. Afati i fundit i depozitimit të dokumentacionit nga IAL-ja, është 6 muaj para përfundimit të vitit akademik. Dokumentacioni duhet të përmbajë:

a) kërkesën e argumentuar;

b) propozimin e Senatit Akademik dhe i Bordit të Administrimit për mbylljen e degës;

**c) deklaratën për shlyerjen e të gjitha detyrimeve tatimore dhe vendore, e shoqëruar me vërtetimin përkatës nga institucioni përgjegjës**;